Nemat Abdullah Khair

**Nemat Abdullah Mohamed Khair** (Arabic: نعمات عبدالله محمد خير; other transliterations: *Neemat*, *Nimat*, *Abdallah*; born 1957) be sam Sudanese judge give de Sudanese Supreme Court wey cam turn Chief Justice of Sudan (head of de Sudanese judiciary) for 10 October 2019 insyd till 15 May 2021 insyd. As such, under Article 29.(3) of de August 2019 Draft Constitutional Declaration, she sana be de president give de Supreme Court of Sudan wey ebe "responsible for administering de judicial authority before de Supreme Judicial Council." Khair be de first woman Chief Justice of Sudan.

## Ein kiddie tym den education
Khair dey komot from al-Kamleen wey dey Gezira insyd, wey she get ein BA for law insyd from Cairo University.

## 2018–2019 Sudanese protests
Khair participate for de 2018–2019 Sudanese protests insyd, for sam judges dema march insyd den for de sit-in for front of de Khartoum army headquarters, wey dem break up for de 3 June Khartoum massacre insyd. Dem perceive am as sam opponent give de al-Bashir government for several years prior go de protests.

## Ein Judicial career
Khair cam turn member of de Sudanese judiciary for de early 1980s insyd. She work for de Court of Appeal, de Court of First Instance, wey she cam turn judge of de Supreme Court. Khair form de Sudanese Judges Club as sam organisation independent from government.

Khair rule against de al-Bashir government for 2016 insyd for sam case wey dey involve de Anglican church.

## Ein Political neutrality
Khair no be affiliate give any political party. According to *Sudan Daily*, dem "know am for ein competence, integrity den experience". Muez Hadra of de Forces for Freedom and Change (FFC) describe Nemat as "honest den earnest" den completely independent of de former al-Bashir government.

### Head of Sudanese judiciary
For 10 October 2019 insyd, dem confirm Khair as de head of de Sudanese judiciary after say dem select by consensus between de Transitional Military Council (TMC) den de Forces of Freedom and Change alliance (FFC). Under Article 29.(3) of de August 2019 Draft Constitutional Declaration, she sana be de president of de Supreme Court wey she be "responsible for administering de judicial authority before de Supreme Judicial Council." Na dem earlier dey expect say Khair go cam turn Chief Justice for 20 anaa 21 August 2019 insyd, according to *Khartoum Star* den *Sudan Daily*.

Khair be de first female Chief Justice of Sudan, den one of only sam small number of female Chief Justices for Africa insyd (wey dey follow Kaïta Kayentao Diallo – Mali, 2006; Umu Hawa Tejan-Jalloh – Sierra Leone, 2008; Mathilda Twomey –  Seychelles, 2011; Nthomeng Majara – Lesotho, 2014; Irene Mambilima – Zambia, 2015; Sophia Akuffo – Ghana, 2017; Meaza Ashenafi – Ethiopia, 2018).

For 12 September 2019 insyd, prior go Khair ein 10 October confirmation, thousands of protestors for Khartoum den other Sudanese towns call say make dem appoint Abdelgadir Mohamed Ahmed as Chief Justice den Mohamed el-Hafiz as Attorney General. Anoda 10 October decree declare Tag el-Sir el-Hibir as Attorney-General.

For 18 May 2021 insyd, dem relive am from ein duties as Chief Justice.

## Make you sana see

* 2019 Sudanese transition go democracy
* Chief justice

## References